
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


16 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 873 


ΑΠΟΦΑΣΕΙΣ 

Αριθ. οικ.: 11258 

Εξειδίκευση περιεχομένου Περιφερειακών Σχε¬ 
δίων για την Προσαρμογή στην Κλιματική Αλ¬ 
λαγή (ΠεΣΠΚΑ), σύμφωνα με το άρθρο 43 του 
ν. 4414/2016 (ΑΊ 49). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Το ν. 2205/1994 «Κύρωση της Σύμβασης -Πλαισίου 
των Ηνωμένων Εθνών για τις κλιματικές μεταβολές» (Α' 60). 

2. Το ν. 3017/2002 «Κύρωση του Πρωτοκόλλου του 
Κιότο στη Σύμβαση-πλαίσιο των Ηνωμένων Εθνών για 
την αλλαγή του κλίματος» (Α' 117). 

3. Το ν. 4345/2015 «Κύρωση της τροποποίησης της 
Ντόχα στο Πρωτόκολλο του Κιότο στη Σύμβαση - Πλαί¬ 
σιο των Ηνωμένων Εθνών για την αλλαγή του κλίματος, 
που έχει κυρωθεί με το ν. 3017/2002 (Α' 117)» (Α' 148). 

4. Το ν. 4414/2016 «Νέο καθεστώς στήριξης των σταθ¬ 
μών παραγωγής ηλεκτρικής ενέργειας από Ανανεώσι¬ 
μες Πηγές Ενέργειας και Συμπαραγωγή Ηλεκτρισμού και 
Θερμότητας Υψηλής Απόδοσης - Διατάξεις για το νομικό 
και λειτουργικό διαχωρισμό των κλάδων προμήθειας 
και διανομής στην αγορά του φυσικού αερίου και άλλες 
διατάξεις» (Α' 149) και ειδικότερα τα άρθρα 42-45 αυτού. 

5. Το ν. 4426/2016 «Κύρωση της συμφωνίας των Πα- 
ρισίων στη Σύμβαση-Πλαίσιο των Ηνωμένων Εθνών για 
την Κλιματική Αλλαγή» (ΑΊ 87). 

6. Το π.δ. 100/2014 «Οργανισμός Υπουργείου Περι¬ 
βάλλοντος, Ενέργειας και Κλιματικής Αλλαγής» (ΑΊ67). 

7. Το π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο¬ 
μών, Ναυτιλίας καιΤουρισμού σε Υπουργείο Οικονομίας, 
Ανάπτυξης καιΤουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας 
σε Υπουργείο Περιβάλλοντος και Ενέργειας. Μεταφορά 
Γενικής Γραμματείας Βιομηχανίας στο Υπουργείο Οικο¬ 
νομίας, Ανάπτυξης καιΤουρισμού» (ΑΊ 14). 


8. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α'210). 

9. Τη με αριθ. Υ198/2016 Απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Περιβάλλοντος και Ενέργειας, Σωκράτη Φάμελλο» 
(Β'3722). 

10. Το γεγονός ότι από τις διατάξεις της παρούσας δεν 
προκύπτει πρόσθετη δαπάνη για τον κρατικό προϋπο¬ 
λογισμό, αποφασίζουμε: 

Άρθρο 1 

Σκοπός 

Με την παρούσα απόφαση, εξειδικεύονται οι προδια¬ 
γραφές και το περιεχόμενο των Περιφερειακών Σχεδίων 
για την Προσαρμογή στην Κλιματική Αλλαγή (ΠεΣΠΚΑ), 
σύμφωνα με τα αναφερόμενα στην παράγραφο 4 του 
άρθρου 43 του ν. 4414/2016 (Α' 149). 

Άρθρο 2 

Προδιαγραφές περιεχομένου ΠεΣΠΚΑ 

Για τις προδιαγραφές και το περιεχόμενο των Περιφε¬ 
ρειακών Σχεδίων για την Προσαρμογή στην Κλιματική 
Αλλαγή (ΠεΣΠΚΑ), ισχύει το ακόλουθο Παράρτημα που 
προσαρτάται στην παρούσα απόφαση. 

ΠΑΡΑΡΤΗΜΑ: 

ΠΡΟΔΙΑΓΡΑΦΕΣ και ΠΕΡΙΕΧΟΜΕΝΟ ΠεΣΠΚΑ 

Η αναγκαιότητα τεκμηρίωσης κάθε στοιχείου και το 
εύρος της ανάλυσης των στοιχείων που παρατίθενται 
στο ΠεΣΠΚΑ, καθορίζονται αποκλειστικά και μόνο για 
τους στόχουςτου ΠεΣΠΚΑ. Παρατίθενται μόνο οι αναλύ¬ 
σεις και τα στοιχεία που είναι απαραίτητα για το ΠεΣΠΚΑ. 
Στοιχεία αντλούνται επίσης και από άλλους εγκεκριμέ¬ 
νους ή υπό εκπόνηση Περιφερειακούς Σχεδιασμούς. 

Το κείμενο και τυχόν σχέδια και χάρτες του ΠεΣΠΚΑ 
δίνονται και σε κατάλληλη ψηφιακή μορφή, έτσι ώστε 
να είναι εύχρηστα κατά τις διαδικασίες έγκρισής του. 

Για τα θέματα προσαρμογής στην κλιματική αλλαγή, 
πληροφορίες αντλούνται και από τα σχετικά κείμενα που 
είναι διαθέσιμα σε ευρωπαϊκό και διεθνές επίπεδο, π.χ. 
στις ηλεκτρονικές διευθύνσεις: 

Γιΐΐρ://θο.θυΓορ3.θυ/οΙίΓη3/ροΙίοίθ5/3ά3ρΐ3ΐίοπ/ίηάθχ 

θη.Γιΐιη 

Γΐΐΐρ://θΙίΐΎΙ3ΐθ-3ά3ρΐ.θθ3.θυΓθρ3.θϋ/ 

Ηΐΐρ://υηίοοο.ίηΐ/3ά3ρΐ3άοη/ίΐθΐτ)5/4159.ρΓιρ 

Γιΐΐρ 5 ://νννννν.ίροο.οΓι/ΓθροΓΐ/ 3 Γ 5 /νν 92 / κλπ 

καθώς και από τα κείμενα της Επιτροπής Μελέτης 
Επιπτώσεων στην Κλιματική Αλλαγή (ΕΜΕΚΑ) που είναι 
διαθέσιμα στην ηλεκτρονική διεύθυνση: Γιΐΐρ://νννννν. 
03ηΚοί9Γθθςθ.9Γ/Ρ3965/θΙ/ΚΙίΓη3/ςΙθί3υΙΐ.35ρχ. 

Αντίστοιχα, πληροφορίες για τα κλιματικά δεδομένατης 
χώρας μπορούν να αντλούνται και από την Εθνική Μετε¬ 
ωρολογική Υπηρεσία - ΕΜΥ (π.χ.: νννννν.ςΙίηη3ΐΐ35.θηηγ.9ΐ'). 

1. Ανάλυση στόχων ΠεΣΠΚΑ 

Αναλύονται οι στόχοι του ΠεΣΠΚΑ με βάση τους στό¬ 
χους και τις κατευθύνσεις που αναφέρονται στην Εθνική 
Στρατηγική για την Προσαρμογή στην Κλιματική Αλλαγή 
(ΕΣΠΚΑ). 

Αναφέρεται συνοπτικά η συμβατότητα των στόχων 
του ΠεΣΠΚΑ με τους στόχους της ΕΣΠΚΑ, καθώς με άλ¬ 
λους υφιστάμενους ή υπό εκπόνηση σχεδιασμούς της 
Περιφέρειας. 

2. Περιληπτική αναφορά στα στοιχεία και δεδομένα 
του φυσικού και ανθρωπογενούς περιβάλλοντος της 
Περιφέρειας. 

2.1. Κλιματικά και βιοκλιματικά χαρακτηριστικά: Πε- 
ριγράφεται το κλίμα της περιφέρειας, οι διαχρονικές 
μεταβολές του, καθώς και τα κύρια μετεωρολογικά χα¬ 
ρακτηριστικά με βάση τις διαθέσιμες πληροφορίες (π.χ. 
στοιχεία ΕΜΥ, βιβλιογραφία, στοιχεία από ευρωπαϊκά 
συστήματα κλιματολογικών παρατηρήσεων), όπως επί¬ 
σης και τα βιοκλιματικά χαρακτηριστικά της περιφέρειας 
και συσχετίζονται με τις βασικές παραμέτρους των οικο¬ 
συστημάτων και του ανθρωπογενούς περιβάλλοντος. 

2.2. Μορφολογικά και τοπολογικά χαρακτηριστικά: 
Περιγράφεται συνοπτικά το συνολικό τοπίο αναφοράς 
και οι επιμέρους ενότητές του. Αναφέρονται στοιχεία της 
σημαντικότητας και της τρωτότητας του τοπίου. 

2.3. Γεωλογικά, τεκτονικά και εδαφολογικά χαρακτηρι¬ 
στικά: Περιγράφονται συνοπτικά τα βασικά γεωλογικά, 
τεκτονικά και υδρολιθολογικά χαρακτηριστικά με βάση 
τις διαθέσιμες πληροφορίες (βιβλιογραφία, ειδικοί χάρ¬ 
τες και υφιστάμενες μελέτες). 

2.4. Υδάτινοι πόροι: Παρουσιάζονται συνοπτικά στοι¬ 
χεία για τα επιφανειακά και υπόγεια ύδατα της Περι¬ 
φέρειας, όπως λεκάνες απορροής, πηγές, αποδέκτες, 
υδρογεωλογικές λεκάνες, συντελεστές εμπλουτισμού, 
επιφανειακές απορροές, διαθέσιμες ποσότητες και ποι¬ 
οτικά στοιχεία τους, υφιστάμενες χρήσεις, διαθέσιμες 
διαχρονικές μεταβολές και τάσεις εξέλιξης της ποιότητας 
και ποσότητας. 

Παρουσιάζονται συνοπτικά οι προβλέψεις του/ων 
Σχεδίου/ων Διαχείρισης Υδάτων Υδατικού/ων Διαμερί- 
σματος/ων της Περιφέρειας, καθώς και οι προβλέψεις 
τυχόν εγκεκριμένου/ων Σχεδίου/ων Διαχείρισης Κινδύ¬ 
νων Πλημμύρας. 

2.5. Χλωρίδα-Πανίδα-Προστατευόμενες Περιοχές: 
Αναφέρονται συνοπτικά τα γενικά στοιχεία σχετικά με 
τις ιδιότητες, τη μορφή και την κατάσταση του φυσικού 
περιβάλλοντος στην περιφέρεια, με βάση τα διαθέσιμα 
μόνο στοιχεία και ειδικότερα τα στοιχεία της χλωρίδας 
και της πανίδας, της οικολογικής διάρθρωσης και των 
οικοσυστημικών λειτουργιών. Αναφέρονται οι εκτάσεις 
της περιφέρειας που ανήκουν στις προστατευόμενες 
περιοχές του ν. 3937/2011 (Α' 60), καθώς και τα δάση 
και οι δασικές εκτάσεις. 


2.6. Παράκτιες περιοχές: Αναφέρονται συνοπτικά οι 
τύποι των ακτών, ο ρυθμός μεταβολής της στάθμης της 
θάλασσας, οι πιθανές περιπτώσεις αυξομείωσης της 
στερεοπαροχής από άλλους παράγοντες καθώς και η 
τυχόν ύπαρξη ζωνών επικινδυνότητας (υψηλού, μεσαίου 
και χαμηλού κινδύνου) ή/και ζωνών προστασίας μεταξύ 
του αιγιαλού και βασικών χαρακτηριστικών του φυσικού 
και ανθρωπογενούς περιβάλλοντος της Περιφέρειας. 
Αναφέρονται επίσης τα υφιστάμενα παράκτια τεχνικά 
έργα και η αποτελεσματικότητά τους. 

2.7. Πολιτιστική κληρονομιά: Αναφέρονται συνοπτικά 
όλοι οι κηρυγμένοι αρχαιολογικοί χώροι, τα ιστορικά 
μνημεία καθώς και όλες οι άλλες θέσεις ιστορικού και 
πολιτιστικού ενδιαφέροντος της περιφέρειας. Επίσης οι 
οικισμοί ή τμήματά τους που προστατεύονται λόγω του 
ιδιαίτερου πολεοδομικού, αισθητικού, ιστορικού, λαο- 
γραφικού και αρχιτεκτονικού τους χαρακτήρα, καθώς 
και οι αρακτηρισμένοι παραδοσιακοί οικισμοί. 

2.8. Χωροταξικός σχεδιασμός-χρήσεις γης: Αναφέρο- 
νται συνοπτικά οι ισχύουσες χωροταξικές κατευθύνσεις 
για την Περιφέρεια με βάση τις προβλέψεις του Γενικού 
Χωροταξικού Πλαισίου, του οικείου Περιφερειακού Πλαι¬ 
σίου Χωροταξικού Σχεδιασμού και Αειφόρου Ανάπτυξης 
και των Ειδικών Χωροταξικών Πλαισίων. 

Αναφέρονται συνοπτικά άλλα εγκεκριμένα σχέδια 
(ρυθμιστικά, γενικά πολεοδομικά, ρυμοτομικά, ΖΟΕ, 
ΣΧΟΑΑΠ, οριοθέτησης οικισμών, οργανωμένοι υπο¬ 
δοχείς δραστηριοτήτων όπως επιχειρηματικά πάρκα, 
λατομικές ζώνες, περιοχές ολοκληρωμένης τουριστικής 
ανάπτυξης, περιοχές οργανωμένης ανάπτυξης υδατο¬ 
καλλιεργειών, κλπ). 

Παρουσιάζεται συνοπτικά η υφιστάμενη κατάσταση 
των χρήσεων γης της Περιφέρειας με κατάλληλα στοιχεία 
(καλλιεργήσιμες εκτάσεις και είδη καλλιεργειών, γαίες 
υψηλής παραγωγικότητας, διάρθρωση και κύρια χαρα¬ 
κτηριστικά πόλεων και οικισμών, λειτουργίες αστικού, 
περιαστικου και εξωαστικού χώρου, κλπ). 

2.9. Κοινωνικο-οικονομικό περιβάλλον: Αναφέρεται η 
δημογραφική κατάσταση της περιφέρειας και οι τάσεις 
εξέλιξης, με στοιχεία για τον πληθυσμό, το μέσο ετήσιο 
ρυθμό μεταβολής του, την κατανομή ηλικιών, καθώς και 
η εκτίμηση του πληθυσμού σε περιόδους αιχμής (π.χ. 
τουριστική περίοδος). Αναφέρονται τα κύρια μεγέθη 
των τριών παραγωγικών τομέων της οικονομίας η συνει¬ 
σφορά κάθε τομέα στο ΑΕΠ της Περιφέρειας, συνοπτικά 
στοιχεία της απασχόλησης, με στοιχεία για τους κύριους 
δείκτες ανά παραγωγικό τομέα και τις τάσεις εξέλιξης 
τους, το κατά κεφαλήν εισόδημα (επίπεδο διαβίωσης) 
με βάση δείκτες της ΕΛΣΤΑΤ, κλπ. 

2.10. Υποδομές: Καταγράφονται συνοπτικά οι τεχνικές 
υποδομές στην περιφέρεια, υφιστάμενες και προγραμ¬ 
ματισμένες περιλαμβάνοντας τουλάχιστον: Υποδομές 
υγείας, υποδομές χερσαίων, θαλάσσιων και εναέριων 
μεταφορών (οδικό και σιδηροδρομικό δίκτυο, λιμένες 
και καταφύγια σκαφών, αεροδρόμια και συνδυασμένες 
μεταφορές, μέσα μαζικής μεταφοράς). Αναφέρονται τα 
συστήματα περιβαλλοντικών υποδομών (εγκαταστά¬ 
σεις διαχείρισης στερεών αποβλήτων, εγκαταστάσεις 
επεξεργασίας λυμάτων, δίκτυο αποχέτευσης κ.ά.), τα 
δίκτυα ύδρευσης και τηλεπικοινωνιών, τα συστήματα 

παραγωγής ηλεκτρικής ενέργειας και μεταφοράς ηλε¬ 
κτρικής ενέργειας, φυσικού αέριου, κλπ. 

2.11. Πιέσεις στο περιβάλλον-Κατάσταση Περιβάλλο¬ 
ντος: Αναφέρονται συνοπτικά οι κυριότερες πιέσεις που 
ασκούνται στο περιβάλλον (π.χ. πηγές ρύπανσης, ανθρω- 
πογενείς πιέσεις, κλπ) και αξιολογούνται συνολικά οι δι¬ 
αχρονικές μεταβολές και τάσεις εξέλιξης για τους τομείς 
που καταγράφηκαν στις προηγούμενες ενότητες 2.1 -2.10. 

2.12. Διοικητική Οργάνωση Περιφέρειας: Αναφέρεται 
συνοπτικά η διοικητική οργάνωση της Περιφέρειας με 
έμφαση στις διοικητικές δομές που θα εμπλακούν στον 
σχεδίασμά, υλοποίηση και παρακολούθηση των μέτρων 
του κεφαλαίου 5. 

3. Εκτίμηση των αναμενόμενων στην Περιφέρεια κλι¬ 
ματικών μεταβολών και ανάλυση της κλιματικής τρω- 
τότητας επιμέρους τομέων και γεωγραφικών περιοχών. 

Με βάση ήδη διαθέσιμα δεδομένα και κλιματικές προ¬ 
βολές από διεθνώς αναγνωρισμένα περιοχικά κλιματικά 
μοντέλα, πραγματοποιείται ανάλυση τάσεων για τις κυρι¬ 
ότερες κλιματικές μεταβλητές. Η ανάλυση πραγματοποι¬ 
είται για βραχυπρόθεσμο, μεσοπρόθεσμο (έωςτο 2050) 
και μακροπρόθεσμο (έως το 2100) χρονικό ορίζοντα, και 
για περισσότερα του ενός σενάρια παγκόσμιας εξέλιξης 
συγκεντρώσεων αερίων του θερμοκηπίου. Αναλύονται 
υφιστάμενες τάσεις και ενδεχόμενες μεταβολές ακραίων 
φαινομένων (είδος φαινομένων, ένταση, συχνότητα), με¬ 
ταβολές της θερμοκρασίας και άνοδος της στάθμης της 
θάλασσας (μόνο για Περιφέρειες με παράκτιες εκτάσεις), 
δίνοντας έμφαση στο χρονικό ορίζοντα που καλύπτεται 
από την περίοδο υλοποίησης του ΠεΣΠΚΑ και την περί¬ 
οδο εφαρμογής των μέτρων του. 

Με βάση τις παραπάνω εκτιμήσεις, αναλύεται η τρωτό- 
τητα επιμέρους τομέων και γεωγραφικών περιοχών της 
Περιφέρειας. Ως επιμέρους τομείς για την ανάλυση της 
τρωτότητας μπορούν να χρησιμοποιηθούν οι τομείς που 
αναφέρονται στο κεφάλαιο 4 της ΕΣΠΚΑ, καθώς και τυ¬ 
χόν άλλοι, ιδιαίτερου ενδιαφέροντος για την Περιφέρεια. 

Η ανάλυση της τρωτότητας των επιμέρους τομέων και 
γεωγραφικών περιοχών της Περιφέρειας παρουσιάζεται 
συνοπτικά και με τον πλέον πρόσφορο εποπτικό τρόπο, 
όπως γραφήματα, πίνακες, κλπ με βάση ποιοτικά και πο¬ 
σοτικά χαρακτηριστικά/παραμέτρους. 

4. Εκτίμηση των άμεσων και μακροπρόθεσμων επι¬ 
πτώσεων των κλιματικών αλλαγών σε διάφορους τομείς 
του περιβάλλοντος και της οικονομικής και κοινωνικής 
δραστηριότητας και καθορισμός των τομεακών και χω¬ 
ρικών προτεραιοτήτων. 

Με βάση την ανάλυση της τρωτότητας των επιμέρους 
τομέων και γεωγραφικών περιοχών της Περιφέρειας 
περιγράφονται, εκτιμώνται και αξιολογούνται οι πάσης 
φύσεως (περιβαλλοντικές, οικονομικές και κοινωνικές) 
δυνητικές επιπτώσεις σε αυτούς/ες, για βραχυπρόθεσμο, 
μεσοπρόθεσμο (έως το 2050) και συνοπτικότερα για μα¬ 
κροπρόθεσμο (έωςτο 2100) χρονικό ορίζοντα. 

Περιγράφονται οι μέθοδοι που χρησιμοποιήθηκαν 
για την πρόβλεψη και εκτίμηση των επιπτώσεων με 
αναφορά στον βαθμό αβεβαιότητας της εκτίμησης και 
στην αξιοπιστία των μεθόδων, και επισημαίνονται τυ¬ 
χόν δυσκολίες ή ελλείψεις κατάλληλων πληροφοριών/ 
δεδομένων. 


Η εκτίμηση και αξιολόγηση των επιπτώσεων εστιάζε¬ 
ται κυρίως στις εξής ιδιότητές τους: 
α) Πιθανότητα εμφάνισης. 

β) Έκταση, με αναφορά στη γεωγραφική περιοχή ή/και 
στο μέγεθος του επηρεαζόμενου πληθυσμού, 
γ) Ένταση, με αναφορά στο μέγεθος της μεταβολής, 
δ) Πολυπλοκότητατων επιπτώσεων, με αναφορά στο 
μηχανισμό εμφάνισης (άμεση ή έμμεση επίπτωση), στις 
συνιστώσες του φαινομένου (ώστε να διακρίνονται οι 
απλές από τις σύνθετες επιπτώσεις), καθώς και στις εξαρ¬ 
τήσεις έντασης και έκτασης, αν υπάρχουν. 

ε) Χαρακτηριστικοί χρόνοι (χρονικός ορίζοντας εμφά¬ 
νισης των επιπτώσεων, διάρκεια, επαναληπτικότητα). 
στ) Δυνατότητες αναστροφής ή ελαχιστοποίησης. 
ζ) Διαπεριφερειακός ή/και διασυνοριακός χαρακτήρας. 
Η παραπάνω ανάλυση παρουσιάζεται συνοπτικά σε 
κατάλληλο πίνακα. 

Προσδιορίζονται αναλυτικά οι τομείς και οι γεωγραφι¬ 
κές περιοχές προτεραιοτήτων και παρουσιάζονται επί¬ 
σης συνοπτικά και με τον πλέον πρόσφορο εποπτικό 
τρόπο (όπως γραφήματα, πίνακες, χάρτες, κλπ). 

5. Προτεινόμενα μέτρα και δράσεις για τουςτομείς και 
τις περιοχές προτεραιοτήτων. Εκτίμηση του πιθανού κό¬ 
στους υλοποίησής τους και αναφορά των πιθανών φορέ¬ 
ων υλοποίησης, καθώς και των εμπλεκόμενων φορέων. 

Για τους τομείς και τις γεωγραφικές περιοχές προτε¬ 
ραιοτήτων, αναφέρονται τα προτεινόμενα μέτρα, κα¬ 
θώς και οι δράσεις που οφείλουν κατά προτεραιότητα 
να στοχεύουν: 

1. στην αποφυγή των επιπτώσεων 

2. στη μείωση της έντασης και έκτασης των επιπτώ¬ 
σεων και 

3. στην αποκατάσταση. 

Εκτιμάται η αποτελεσματικότητατων μέτρων ως προς 
τους παραπάνω στόχους, το κόστος υλοποίησης των μέ¬ 
τρων και δράσεων αυτών και ελέγχεται ο λόγος κόστους/ 
αποτελεσματικότητας λαμβάνοντας υπόψη και τις σχετι- 
ζόμενες αβεβαιότητες. Γίνεται επίσης εκτίμηση, κατά το 
δυνατόν ποσοτική, του οικονομικού, περιβαλλοντικού 
και κοινωνικού οφέλους που ενδέχεται να προκύπτει 
από την υλοποίηση/εφαρμογή των προτεινόμενων μέ¬ 
τρων και δράσεων, το οποίο και θα πρέπει να λαμβάνεται 
υπόψη κατά την ιεράρχηση των μέτρων, προκειμένου να 
λαμβάνουν προτεραιότητα (α) μέτρα τα οποία εκτός από 
αποτελεσματικά είναι και χρήσιμα περιβαλλοντικά, οικο¬ 
νομικά και κοινωνικά, και β) μέτρα τα οποία είναι αποτε¬ 
λεσματικά για ένα ευρύ φάσμα κλιματικών μεταβολών. 

Αναφέρονται οι φορείς που θα τα υλοποιήσουν καθώς 
και οι εμπλεκόμενοι φορείς. Αναφέρονται οι μηχανισμοί 
χρηματοδότησης, οι πιθανές πρόσθετες πηγές χρηματο¬ 
δότησης /κάλυψηςτου κόστους, ο τρόπος υλοποίησης, 
η εκτιμώμενη διάρκειά τους, καθώς και τυχόν δυσκολίες 
υλοποίησης. Εκτιμάται η δυνατότητα ένταξης των μέ¬ 
τρων προσαρμογής στην ευρύτερη οικονομική πολιτική 
και η συμβατότητά τους με στρατηγικές επιλογές της 
Περιφέρειας. 

Τέλος με βάση τα παραπάνω, τα προτεινόμενα μέτρα 
και δράσεις ιεραρχούνται και παρουσιάζεται η σχετική ιε¬ 
ράρχηση και αξιολόγηση συνοπτικά και με τον πλέον πρό¬ 
σφορο εποπτικό τρόπο (όπως γραφήματα, πίνακες, κλπ). 

6. Εξέταση ενσωμάτωσης των προτεινόμενων μέτρων 
και δράσεων για την προσαρμογή στην κλιματική αλ¬ 
λαγή σε άλλες υφιστάμενες πολιτικές (όπως πολιτικές 
διαχείρισης φυσικών καταστροφών). 

Εξετάζονται και αναλύονται οι δυνατότητες, οι τρόποι 
ενσωμάτωσης και οι συνέργειες των προτεινόμενων μέ¬ 
τρων και δράσεων σε άλλες πολιτικές της Περιφέρειας, 
όπως: πολιτικές διαχείρισης φυσικών καταστροφών, πολι¬ 
τικές υποδομών κ.λπ. Επίσης μεριμνάται ώστε το κριτήριο 
«κλιματικά ασφαλής επιλογή» να ενσωματώνεται σε όλα 
τα επίπεδα λήψης αποφάσεων. Οι στόχοι για την προσαρ¬ 
μογή στην κλιματική αλλαγή πρέπει να συνδέονται με 
άλλους σχετικούς στόχους (π.χ. «πράσινη ανάπτυξη», απα¬ 
σχόληση, μετριασμός της κλιματικής αλλαγής, αποδοτική 
χρήση νερού, κλπ) σε περιφερειακό και εθνικό επίπεδο. 

7. Εξέταση συμβατότητας και συμπληρωματικότητας 
ΠεΣΠΚΑ με άλλα Περιφερειακά Σχέδια. 

Αναφέρονται οι υφιστάμενοι και οι υπό εκπόνηση λοι¬ 
ποί άλλοι σχεδιασμοί της Περιφέρειας (Περιφερειακός 
Σχεδιασμός Διαχείρισης Αποβλήτων, Σχέδιο/α Διαχείρι¬ 
σης Υδάτων, Σχέδιο Διαχείρισης Κινδύνων Πλημμύρας, 
Περιφερειακό Πλαίσιο Χωροταξικού Σχεδιασμού και Αει¬ 
φόρου Ανάπτυξης, κ.λπ.) και εξετάζεται η συμβατότητα 
και συμπληρωματικότητα του ΠεΣΠΚΑ με αυτούς, ώστε 
να ληφθούν σχετικές πρόνοιες στον ΠεΣΠΚΑ ή/και στην 
αναθεώρηση των υφιστάμενων και στην ολοκλήρωση 
των υπό εκπόνηση. 

8. Συνεργεία και μεταφορά τεχνογνωσίας ΠεΣΠΚΑ με 
άλλα ΠεΣΠΚΑ και ειδικότερα με όμορων Περιφερειών. 

Αναλύεται η συνεργεία του ΠεΣΠΚΑ με άλλα ΠεΣΠΚΑ 
και ειδικότερα με όμορων Περιφερειών, όσον αφορά 
ειδικότερα σε λήψη μέτρων για επιμέρους τομείς ή/και 
όμορες γεωγραφικές ενότητες. Περιγράφονται τα σχε¬ 
τικά μέτρα/δράσεις που εντάσσονται στα προτεινόμενα 
μέτρα/δράσεις του ανωτέρω κεφαλαίου 5. Αναφέρεται 
το πλαίσιο υλοποίησης τους, οι φορείς και οι σχετικές 
διαδικασίες συντονισμού και παρακολούθησης. 

9. Τρόπος διαβούλευσης, όπως ερωτηματολόγια, 
στοιχεία διαβούλευσης και ανταλλαγής πληροφοριών 
με κοινωνικούς εταίρους που δραστηριοποιούνται στην 
περιοχή, κλπ, με στόχο την διερεύνηση της δικής τους 
εκτίμησης για τις επιπτώσεις της κλιματικής αλλαγής 
στις δραστηριότητές τους και την εκ μέρους τους λήψη 
μέτρων προσαρμογής. 

Αναφέρεται ο τρόπος διαβούλευσης και ανταλλαγής 
πληροφοριών τόσο για την εκπόνηση του ΠεΣΠΚΑ όσο 
και για τη διαδικασία θεσμοθέτησής του, καθώς και για 
την χρονική περίοδο εφαρμογής/υλοποίησής του, ώστε 
να εξασφαλίζεται η μέγιστη δυνατή συμμετοχή και συ¬ 
ναίνεση του συνόλου των κοινωνικών εταίρων (δημόσια 
διοίκηση, επιστημονική κοινότητα, παραγωγικές τάξεις, 
ενεργοί πολίτες, κλπ). Περιγράφεται το σύνολο των πα¬ 
ραμέτρων της κοινωνικής διαβούλευσης και ειδικότερα 
οι φορείς που μετείχαν /θα μετάσχουν, η περιοδικότητα, 
τα εργαλεία υλοποίησης της διαβούλευσης, κλπ. 

10. Αναφορά των ειδικότερων μέτρων ευαισθητοποί- 
ησης και ενημέρωσης του ενδιαφερομένου κοινού και 
των κοινωνικών εταίρων. 

Αναφέρονται τα ειδικότερα μέτρα/δράσεις που θα 
υλοποιηθούν για την ευαισθητοποίηση και ενημέρωση 


ομάδων ενδιαφέροντος (επαγγελματικές ομάδες, μα¬ 
θητές, κρατικοί φορείς, κλπ) σε επίπεδο Περιφέρειας ή/ 
και σε διαπεριφερειακό, επίπεδο αν τα μέτρα /δράσεις 
εμπίπτουν σε αυτά του ανωτέρω κεφαλαίου 8. Αναφέ- 
ρονται οι φορείς υλοποίησης, οι εμπλεκόμενοι φορείς 
και οι ρόλοι τους. Τα μέτρα/δράσεις εντάσσονται στα 
προτεινόμενα μέτρα/δράσεις του ανωτέρω κεφαλαίου 5. 

11. Παρακολούθηση της εφαρμογής και υλοποίησης 
του ΠεΣΠΚΑ. 

Προτείνεται σύστημα παρακολούθησηςτηςπροόδου 
εφαρμογής της ΠεΣΠΚΑ, το οποίο περιλαμβάνει κατάλ¬ 
ληλους δείκτες όπως χρονοδιαγράμματα, φορείς παρα¬ 
κολούθησης, κλπ. 

Προτείνεται ο τρόπος παρακολούθησηςτης υλοποίη¬ 
σης και αποτελεσματικότηταςτων μέτρων και δράσεων 
καθώς και οι σχετικοί δείκτες παρακολούθησης και οι 
αρμόδιοι φορείς. 

12. Μη τεχνική περίληψη 

Η μη-τεχνική περίληψη θα πρέπει να αποτελεί αυτοτε¬ 
λές τμήμα του ΠεΣΠΚΑ, στο οποίο θα συνοψίζεται το πε¬ 
ριεχόμενο του ΠεΣΠΚΑ, σε κατά το δυνατόν μη-τεχνική 
γλώσσα ώστε να είναι κατανοητό στο ευρύ κοινό. 

Ειδικότερα θα περιγράφονται με συνοπτικό τρόπο και χω¬ 
ρίς εξειδικευμένους τεχνικούς όρους τουλάχιστον τα εξής: 

-Η αναγκαιότητα εκπόνησης του ΠεΣΠΚΑ. 

-Τα κυριότερα μέτρα και δράσεις που προτείνονται στο 
ΠεΣΠΚΑ, η αναγκαιότητα υλοποίησήςτους και η συμβα¬ 
τότητα και σύνδεσή τους με άλλες ευρύτερες πολιτικές 
και σχεδιασμούςτης Περιφέρειας. 

-Οι δυνατότητες συμμετοχής των διαφόρων κοινω¬ 
νικών ομάδων στην υλοποίηση των μέτρων /δράσεων. 

-Ο τρόπος παρακολούθησης της εφαρμογής του ΠεΣΠ ΚΑ. 

Άρθρο 3 

Μεταβατικές διατάξεις 

Για διαγωνιστικές διαδικασίες που αφορούν στην επι¬ 
λογή αναδόχου/ ανάθεση μελετών για την εκπόνηση των 
ΠεΣΠΚΑ που έχουν ήδη ξεκινήσει πριν την έναρξη ισχύος 
της παρούσας απόφασης, καθώς και για ΠεΣΠΚΑ Περι¬ 
φερειών που αποδεδειγμένα έχει ξεκινήσει η εκπόνησή 
τους πριν την έναρξη ισχύος της παρούσας απόφασης, 
δεν ισχύουν οι προδιαγραφές της παρούσας απόφασης. 
Στις παραπάνω περιπτώσεις το περιεχόμενο των ΠεΣ¬ 
ΠΚΑ καθορίζεται από την παράγραφο 3 του άρθρου 43 
του νόμου 4414(ΑΊ 49) και η εφαρμογή της παρούσας 
καθίσταται υποχρεωτική κατά την αναθεώρηση ή τροπο¬ 
ποίηση των εν λόγω ΠεΣΠΚΑ σύμφωνα με τα αναφερό- 
μενα στην παρ. 6 του άρθρου 43 του νόμου 4416 (ΑΊ 49). 

Άρθρο 4 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2017 

